דירוג התפקידים – בחלק זה תדרשו לדרג את התפקידים לפי העדפתכם. דירוג זה עשוי להשפיע על השיבוץ שלכם ועל מבחני המיון שתעברו. לכן, מומלץ לקרוא לפני על כל התפקידים, להתייעץ עם חברים וקרובי משפחה, ורק כשיש ברשותכם את כל המידע על כל התפקידים להחליט אילו מהתפקידים מעניינים אתכם יותר ואילו פחות. עם זאת, לא מומלץ "להינעל" רק על תפקיד אחד או שניים. כל התפקידים של אשכול התעופה הם תפקידים איכותיים ומעניינים, ולכן חשוב להגיע למיונים עם מוטיבציה לשרת בכל תפקיד, גם אם הוא לא נמצא בעדיפות הראשונה שלכם.מבחנים פסיכוטכניים – במיונים תתמודדו עם סוגים שונים של מבחנים פסיכוטכניים, אשר מטרתם לבדוק יכולות שונות. למעשה, מבחנים אלו בודקים את התאמתכם לתפקידי האשכול. להצלחתכם במבחנים אלו יש השפעה גדולה על הסיכויים שלכם להתקבל בסופו של דבר לתפקידי האשכול שדירגתם. בכדי להגיע מוכנים למיונים אנו ממליצים לתרגל מבחנים פסיכוטכניים לדוגמא, לחזק מיומנויות של מענה על שאלות "אמריקאיות" בזמן מוגבל, לחזק את הידע המתמטי והטכני שלכם וכדומה. לשם כך, תוכלו לרכוש ערכת הכנה מקיפה שמתאימה למיונים אלו, כמו ההכנה המצוינת שפיתחנו עבורכם. בעזרת ההכנה של ניב רווח תוכלו לתרגל ולחזק את הנושאים שעשויים להופיע במבחני המיון שלכם, להכיר את הלך הרוח של המבחן ולהתרגל להתמודדות עם מבחן פסיכוטכני שהמענה עליו מוגבל בזמן. בהצלחה!